Erkki Pullinen (kapellimestari)

Erkki Juhani Pullinen (27. huhtikuuta 1939 Viipuri – 25. maaliskuuta 2020 Helsinki) oli suomalainen kapellimestari ja kuoronjohtaja, joka työskenteli pitkään Sibelius-Akatemiassa. Pullinen opiskeli orkesterinjohtoa Jorma Panulan johdolla, pianonsoittoa Liisa Pohjolan johdolla ja kuoronjohtoa Harald Andersénin johdolla. Hän työskenteli Sibelius-Akatemiassa sihteerinä 1970-luvulla sekä vuodesta 1973 kuoronjohdon ja vuodesta 1979 soitinopin ja partituurisoiton opettajana, kunnes jäi eläkkeelle vuonna 2004. Hän johti Wiipurilaisen Osakunnan Laulajia vuosina 1968–2001, samoin kuin muita kuoroja. Erkki Pullisen isän Pentin isä oli maanviljelysneuvos, ministeri Erkki Pullinen.

Pullinen käänsi yli kahdentuhannen laulun tekstit suomeksi sekä suomensi oopperalibrettoja. Hän toimi Uuden Suomen musiikkiarvostelijana ja julkaisi musiikkiaiheisia tietokirjoja.

Lähteet

Aiheesta muualla 
Erkki Pullisen muistokirjoitus Helsingin Sanomissa.

Vuonna 1939 syntyneet
Vuonna 2020 kuolleet
Suomalaiset kapellimestarit
Suomalaiset musiikkipedagogit
Suomalaiset kuoronjohtajat